Държавен вестник, бр. 71, 2018 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  71
о) „услуга, предоставена в процеса на уп­
ражняване на държавна власт“ означава 
всяка услуга, която не се предоставя на 
търговска основа, нито в конкуренция с 
един или повече доставчици на услуги.
Член 25
1. От влизането в сила на настоящото 
споразумение Съюзът разширява до услуги 
или доставчици на услуги от Ирак обхвата 
на третирането, предвидено в списъка със 
специфични задължения на Съюза и неговите 
държави-членки за националното третиране 
и достъпа до пазара по Общото споразумение 
по търговията с услуги (наричано по-нататък 
„ГАТС“).
2. От влизането в сила на настоящото 
споразумение и при спазване на параграф 3 
Ирак предоставя на услугите, доставчиците 
на услуги, предприятията и инвеститорите 
от Съюза в сектора на услугите и извън него 
третиране, което не е по-малко благоприятно 
от предоставеното на подобни услуги, достав­
чици на услуги, предприятия и инвеститори 
от Ирак. 
3. Ирак може да промени третирането, 
предоставено на услуги, доставчици на услуги, 
предприятия и инвеститори от Съюза, като 
го обвърже с условията и квалификациите, 
които водят до третиране, по-неблагопри­
ятно от предоставеното на своите подобни 
услуги, доставчици на услуги, организации и 
инвеститори. При такава промяна се спазват 
следните условия:
а) третирането, предоставено на услуги, 
доставчици на услуги, предприятия и 
инвеститори от Съюза е не по-малко 
благоприятно от предоставеното от 
Ирак на подобни услуги, доставчици на 
услуги, предприятия и инвеститори от 
която и да е трета държава;
б) Ирак нотифицира за това намерение Ко­
мисията на Европейския съюз (наричана 
по-нататък „Комисията“) четири месеца 
преди предвижданата дата за прилагане 
на такива условия; при поискване от 
страна на Комисията Ирак предоставя 
подробна информация за причините, ко­
ито оправдават предвижданото налагане 
на условия и квалификации; тези условия 
и квалификации се считат за приети 
от Съюза, ако до Ирак не е изпратено 
съобщение в срок от осем седмици;
в) при поискване от някоя от страните 
предложените условия и квалификации 
се отнасят до Комитета за сътрудничест­
во за разглеждане и одобрение.
4. Без да се засягат ползите, произтичащи 
от третирането, предоставено на услуги, дос­
тавчици на услуги, предприятия и инвеститори 
от Съюза съгласно параграф 2 от настоящия 
член, след присъединяването си към СТО 
Република Ирак също разширява до услуги 
или доставчици на услуги от Съюза обхвата 
на третирането, произтичащо от списъка є 
със специфични задължения по ГАТС.
Член 26
1. Третирането като най-облагодетелствана 
нация, предоставено в съответствие с разпо­
редбите на настоящия раздел, не се прилага 
за данъчните преференции, които страните 
предоставят или ще предоставят в бъдеще въз 
основа на спогодби за избягване на двойно 
данъчно облагане или други данъчни дого­
ворености.
2. Нищо в настоящия раздел не се тъл­
кува като възпрепятстващо приемането или 
прилагането от страните на каквато и да е 
мярка, целяща предотвратяване на избягване­
то на данъчно облагане съгласно данъчните 
разпоредби на спогодбите за избягване на 
двойното данъчно облагане или други данъчни 
договорености или на вътрешното данъчно 
законодателство.
3. Нищо в настоящия раздел не се тълкува 
като възпрепятстващо държавите-членки или 
Ирак да правят разлика при прилагането на 
съответните разпоредби на своето данъчно 
законодателство между данъкоплатците, които 
не са в еднакво положение, по-специално по 
отношение на мястото им на пребиваване.
Член 27
Други споразумения
Нищо в настоящия раздел не ограничава 
правата на инвеститорите от страните да 
се ползват от по-благоприятно третиране, 
предвидено в което и да е съществуващо или 
бъдещо международно споразумение, свързано 
с инвестиции, по което държава – членка на 
Съюза, и Ирак са страни.
Член 28
Прозрачност
Всяка страна своевременно отговаря на 
всички искания на другата страна за кон­
кретна информация относно всяка от нейните 
общоприложими мерки или международни 
споразумения, които са свързани с настоящото 
споразумение или го засягат. Всяка от стра­
ните също така създава едно или няколко 
звена за информация, които да предоставят, 
при поискване, конкретна информация на 
доставчиците на услуги от другата страна 
по всички такива въпроси. Такива звена за 
информация са изброени в ПРИЛОЖЕНИЕ 3.
Не е необходимо звената за информация да 
бъдат депозитари на закони и на подзаконови 
актове.